OpenLLM-France/wikimedia huggingface dataset:
# Reitbrooker Sammelgraben

El Reitbrooker Sammelgraben o canal col·lector de Reitbrook és un wettern al barri de Reitbrook a l'estat d'Hamburg (Alemanya).
Connecta la reserva natural Die Reit, a la confluència del Dove Elbe i del Gose Elbe amb el Neuengammer Sammelgraben.
El seu nom Sammelgraben significa que és un canal col·lector central que rep les aigües de la xarxa dels weterings que desguassen els pòlders al seu entorn. El col·lector de Reitbrook té un curs orgànic, el que permet de suposar que va servir-se d'un priel natural per a crear-lo. La majoria dels recs que connecta no tenen cap nom propi.

## Referències

* ↑ Stadtatlas-Großraum Hamburg mit Ausflugstipps, Hamburg, PAS Verlags GmbH, s.d., pàgines 63 i 74 ISBN 978-3-934272-92-7
# Epidèmia de febre groga de Barcelona de 1870

El 1870 va tenir lloc a Barcelona un brot epidèmic de febre groga.

## Història

Aquesta epidèmia de febre groga es va concentrar en el segon semestre de l'any 1870, des d'agost fins a final d'any. Hi va haver un total de 1.235 morts. Mig segle abans havia tingut lloc una altra epidèmia de la mateixa malaltia, que havia acabat amb una quantitat de vides que s'ha xifrat en 3.251, i epidèmies de còlera en 1834, 1854, 1865 i 1885.
* Mosquit Aedes aegypti, portador i transmissor de la febre groga
* Campament als afores de la ciutat amb motiu de l'epidèmia

## Referències

* 1 2 Canela Soler et al., Lawrence, p. 295-299.
* ↑ Mendoza et al., Campá.
* ↑ Corbella i Corbella, 1989, p. 81.

## Bibliografia

* Agustí, David. Historia breve de Barcelona (en castellà). Madrid: Sílex, 2008. ISBN 978-84-7737-205-9.
* Canela Soler, Jaume; Pallarés Fusté, Maria Rosa; Abós Herràndiz, Rafael; Nebot Adell, Carme; Lawrence, Robert S. «A mortality study of the last outbreak of yellow fever in Barcelona City (Spain) in 1870» (en anglès). Gaceta Sanitaria, 23(4), 2009, pàg. 295–299. DOI: 10.1016/j.gaceta.2008.09.008. ISSN: 1578-1283. PMID: 19268397.
* Corbella i Corbella, J. «El còlera a Catalunya abans de l'obra del doctor Ferran». Treh. Soc. Cat. Biol., 40, 1989 [Consulta: 22 març 2020].
* Mendoza, Antonio; Torent, Ramon; Carreras y Aragó, Luis; Robert, Bartolome; Campá, Francisco de P.. Memoria histórico-científica sobre la epidemia de fiebre amarilla sufrida en Barcelona en 1870 (en castellà). Barcelona: Establecimiento tipográfico de Jaime Jepús, 1872.
* Ortiz García, José Antonio «Autoridad e imagen de la epidemia: la fiebre amarilla en la Barcelona del siglo XIX». Potestas, 11, 2017, pàg. 93-110. ISSN: 2340-499X.

## Vegeu també

* Febre groga a Buenos Aires
* Història de Barcelona
# Pterygotrigla multiocellata

Pterygotrigla multiocellata és una espècie de peix pertanyent a la família dels tríglids.

## Descripció

* Fa 24 cm de llargària màxima.
* Cap gros i triangular.
* Les escates de la línia lateral són petites.
* És de color vermell.

## Hàbitat

És un peix marí i batidemersal que viu entre 250-500 m de fondària.

## Distribució geogràfica

Es troba al Pacífic occidental: des del Japó fins a Taiwan, Saipan i Nova Caledònia, incloent-hi el mar de la Xina Oriental i Saigon.

## Observacions

És inofensiu per als humans.

## Referències

* ↑ Waite E. R., 1899. Scientific results of the trawling expedition of H. M. C. S. "Thetis." Mem. Aust. Mus. v. 4 (pt 1). 2-132.
* ↑ uBio (anglès)
* ↑ Catalogue of Life (anglès)
* 1 2 3 4 FishBase (anglès)
* ↑ Richards, W.J., 1999. Triglidae. Gurnards, sea robins, armored gurnards, and armored sea robins. p. 2359-2363. A: K.E. Carpenter i V.H. Niem (eds.). FAO species identification guide for fishery purposes. The living marine resources of the WCP. Vol. 4. Bony fishes part 2 (Mugilidae to Carangidae). FAO, Roma.
* ↑ Del Cerro, L. i D. Lloris, 1997. Gurnard fishes (Scorpaeniformes, Triglidae) from off New Caledonia, with description of five new species. p.91-124. A: B. Séret (ed.) Résultats des Campagnes MUSORSTOM. Mem. Mus. Natl. Hist. Nat. (MMNHN), 17(174), París.
* ↑ Chen, C.-H., 2004. Checklist of the fishes of Penghu. FRI Special Publication. Núm. 4. 175 p.
* ↑ Huang, Z., 2001. Marine species and their distribution in China's seas. p. 404- 463. Vertebrata. Smithsonian Institution, Florida, Estats Units. 598 p.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.
# Jordi I de Xipre

Jordi I de Xipre anomenat el Vell, va ser un religiós grec nomenat patriarca de Constantinoble cap a l'any 678 i ho va ser fins a la seva mort, potser el 683.
Per un temps va ser el cap de la tendència monotelita però més tard, al Concili de Constantinoble el 680, va renunciar a aquestes creences. Anys després de la seva mort va ser anatemitzat pel concili iconoclasta de Constantinoble celebrat l'any 753 o 754, i dirigit per Constantí V Coprònim, segons diu Teòfanes el Confessor. El cita Lleó Al·laci, i Fabricius l'inclou a la Bibliotheca Graeca.

## Referències

* ↑ Smith, William (ed.). «Georgius of Cyprus». A Dictionary of Greek and Roman biography and mythology. [Consulta: 27 desembre 2022].
# Resolució 621 del Consell de Seguretat de les Nacions Unides
## La Resolució 621

La Resolució 621 del Consell de Seguretat de les Nacions Unides sobre la situació relativa al Sàhara Occidental, va tenir lloc després que el Marroc i el Front Polisario arribessin a un acord, el 30 d'agost de 1988, sobre la base de l'informe conjunt emès pel Secretari General i el President de l'Organització de la Unitat Africana (OUA) i va ser aprovada per unanimitat el 20 de setembre de 1988.
El Consell va prendre nota de l'ansietat d'aquests esforços per donar suport a un referèndum d'autodeterminació del poble del Sàhara Occidental, organitzat i supervisat per les Nacions Unides conjuntament amb l'OUA. En aquest ordre d'idees, la resolució va decidir nomenar un Representant Especial per al Sàhara Occidental i demanar al Secretari General que trameti un informe sobre la celebració del referèndum i els mitjans per organitzar-lo i supervisar-lo entre totes dues Organitzacions.

## Conseqüències

L'ONU va crear la Minurso (missió de les Nacions Unides pel referèndum del Sàhara Occidental), per mitjà de la Resolució 690 del Consell de Seguretat de l'ONU, de 29 d'abril de 1991, on es fixava la data del referèndum pel 26 de gener de 1992. El referèndum mai es va arribar a celebrar i segueix bloquejat per innumerables reclamacions del govern marroquí.

## Vegeu també

* Llista de resolucions del Consell de Seguretat de les Nacions Unides 601 a la 700 (1987 - 1991)
* Estatut polític del Sàhara Occidental

## Referències

* 1 2 «Resolución 621 (1988) de 20 de septiembre de 1988». ONU. [Consulta: 7 abril 2021].
* ↑ «La preparación de unas elecciones». ONU. [Consulta: 7 abril 2021].
* ↑ «Procés de pau». UB. [Consulta: 7 abril 2021].
* ↑ Núñez Villaverde, Jesús A. «Sáhara Occidental, ¿guerra total?». El Periódico, 17-11-2020. [Consulta: 7 abril 2021].
# Ad Flexum

Ad Flexum (en grec antic Φλέξον) va ser una ciutat de certa importància a Pannònia, al sud de Carnunt.
Segons Ptolemeu, era el quarter general de la Legió XIV Gemina, mentre que la Notitia Dignitatum la descriu solament com a seu d'una divisió de cavalleria. Correspon a l'actual ciutat hongaresa de Mosonmagyaróvár.
El nom ad Flexum (al revolt, a la volta) fa referència a la seva situació en un dels meandres del Petit Danubi. Era una fortificació que apareix en diverses fonts geogràfiques romanes, com per exemple a l'Itinerari d'Antoní, que la descriu com una de les citats importants de la frontera. El Danubi va ser la frontera de l'Imperi durant molts anys. També en parla la Taula de Peutinger i diu que es trobava a 16 milles romanes de Gerulata, una altra ciutat fortificada vora el riu.

## Referències

* ↑ Smith, William (ed.). «Flexum». Dictionary of Greek and Roman Geography (1854). [Consulta: 15 març 2022].
* ↑ Visy, Zsolt. Der pannonische Limes in Ungarn. Budapest: Corvina, 1988, p. 42. ISBN 9789631324310.
# Brunettia impudica

Brunettia impudica és una espècie d'insecte dípter pertanyent a la família dels psicòdids que es troba a Austràlia: Queensland.

## Referències

* ↑ Annandale, 1910. Rec. Indian Mus., 5, 141. «Enllaç». Arxivat de l'original el 2016-03-03. [Consulta: 9 març 2012].
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Atlas of Living Australia Arxivat 2016-03-03 a Wayback Machine. (anglès)
* ↑ D. A. Duckhouse, 1991. A Revision of Australopapuan and New Caledonian Brunettia (Diptera, Psychodidae). Invertebr. Taxon., 4, 973-1030. «PDF».
* ↑ Global Species Arxivat 2016-03-03 a Wayback Machine. (anglès)
# Leganiel

Leganiel és un municipi de la província de Conca, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 268 | 251 | 243 | 243 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# Ricard el Pelegrí

* Per a altres significats, vegeu «Sant Ricard».
Ricard el Pelegrí, o Ricard, rei d'Anglaterra, Ricard el Saxó o Ricard de Lucca, (Wessex, Anglaterra, s. VII - Lucca, 722) fou un noble anglès que va fer pelegrinatge a Roma i va morir a Lucca. És venerat com a sant a l'Església catòlica.

## Biografia

L'única dada certa que en tenim és que va fer el pelegrinatge a Roma, passant per França, amb els seus fills i que, malalt, va morir abans d'arribar-hi, a Lucca. Fou el pare dels sants Willibald d'Eichstätt, Winebald i Valpurga de Heidenheim.

## Veneració

Aviat s'atribuïren a la seva intercessió miracles i guaricions que havien tingut lloc a la seva tomba, a la basílica de San Frediano. Venerat a Lucca, va ser anomenat Rex Anglorum ("rei dels anglesos") sense cap fonament. A banda de la menció donada al Martirologi romà de "sanctus Richardus rex Anglorum", només és citat a una obreta posterior, l'Hodoeporicon, potser escrit per una religiosa familiar seva o de la seva terra.
Probablement va ser un pelegrí procedent de Wessex, potser senyor d'algun feu, d'on vindria la denominació de rex.
La seva festivitat és el 7 de febrer.

## Bibliografia

* Gros y Raguer, José. San Ricardo, Rey. Barcelona, 1916.

## Enllaços externs

* Biografia del sant Arxivat 2007-10-14 a Wayback Machine.
* "San Riccardo". en: Santi&Beati
# Mangham

Mangham és una població dels Estats Units a l'estat de Louisiana. Segons el cens del 2000 tenia 595 habitants.

## Demografia

Segons el cens del 2000, Mangham tenia 595 habitants, 247 habitatges, i 170 famílies. La densitat de població era de 227,5 habitants/km².
Dels 247 habitatges en un 28,3% hi vivien nens de menys de 18 anys, en un 40,9% hi vivien parelles casades, en un 27,1% dones solteres, i en un 30,8% no eren unitats familiars. En el 28,7% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,96.
Per edats la població es repartia de la següent manera: un 27,1% tenia menys de 18 anys, un 7,4% entre 18 i 24, un 24,4% entre 25 i 44, un 23,5% de 45 a 60 i un 17,6% 65 anys o més.
L'edat mediana era de 38 anys. Per cada 100 dones de 18 o més anys hi havia 72,9 homes.
La renda mediana per habitatge era de 17.500 $ i la renda mediana per família de 23.558 $. Els homes tenien una renda mediana de 22.273 $ mentre que les dones 18.125 $. La renda per capita de la població era de 15.813 $. Entorn del 22% de les famílies i el 28,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mangham». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Mangham». American Fact Finder. Oficina del Cens dels Estats Units, 12-01-2010.
# Programa Orfeo

El programa Orfeo és un proper projecte de física solar de l'Agència Espacial Europea programat per al seu llançament en el 2017. Està compost de 6 satèl·lits de nova generació amb càmeres d'alta resolució: 4 satèl·lits de banda X Cosmo-Skymed d'Itàlia, i 2 satèl·lits òptics Pleiades de França.
Espanya, Bèlgica, Suècia i Àustria també seran usuaris d'aquest sistema.

## Enllaços externs

* CNES article about Orfeo
* Alenia Spazio (Finmeccanica) COSMO-Skymed webpage
Agència Espacial Europea :
# Jordi I de Hessen-Darmstadt

Jordi I de Hessen-Darmstadt (en alemany Georg I von Hessen-Darmstadt) va néixer a Kassel (Alemanya) el 10 de setembre de 1547 i va morir a Darmstadt el 7 de febrer de 1596. Era una noble alemany de la casa de Hessen, fill de Felip I de Hessen (1504-1567) i de Cristina de Saxònia (1505-1549).
Després de la mort del seu pare, el 1567, els dominis històrics de Hessen es van dividir entre els quatre fills: Lluís va rebre Hessen-Marburg, a Felip li va correspondre Hessen-Rheinfels, Guillem es quedà Hessen-Kassel, i Jordi obtingué el landgraviat de Hessen-Darmstadt, essent així el fundador d'aquesta branca de la casa de Hessen.

## Matrimoni i fills

El 17 d'agost de 1572 es va casar amb Magdalena de Lippe (1552-1587), filla del comte Bernat VIII de Lippe-Detmold (1527-1563) i de Caterina de Waldeck-Eisenberg (1524-1583). El matrimoni va tenir deu fills:
* Felip Guillem (1576–1576)
* Lluís (1577–1626), futur Lluís V de Hessen-Darmastadt. Casat amb Magdalena de Brandenburg.
* Cristina (1578–1596)
* Elisabet (1579–1655)
* Maria Hedwig (1580–1582)
* Felip (1581–1643)
* Anna (1583–1631)
* Frederic (1585–1638)
* Magdalena (1586–1586)
* Joan (1587–1587)
Havent enviudat, el 25 de maig de 1589 Jordi I es tornà a casar amb Elionor de Württemberg (1552-1618), filla del duc Cristòfol de Württemberg (1515-1568) i d'Anna Maria de Brandenburg-Ansbach (1526-1589). D'aquest segon matrimoni en nasqué:
* Enric (1590-1601)

## Bibliografia

* Winfried Noack: Landgraf Georg I. von Hessen und die Obergrafschaft Katzenelnbogen (1567–1596), (Mainz, Phil. F., Diss. vom 22. Juli 1966), Mainz 1966
* Walther: Georg I: Landgraf von Hessen-Darmstadt. A: Allgemeine Deutsche Biographie (ADB). Band 8, Duncker & Humblot, Leipzig 1878, S. 673 f.
* Friedrich Knöpp: Georg I, der Fromme. A: Neue Deutsche Biographie (NDB). Band 6, Duncker & Humblot, Berlin 1964, S. 215–217.

## Enllaços externs

* Digitales Archiv Hessen-Darmstadt: Reformation
* Über den Herrngarten in Darmstadt Arxivat 2005-08-16 a Wayback Machine.
* Museum Schloss Lichtenberg
* Hexenwahn in Darmstadt - Der Fall Wolf Weber und Anne Dreieicher
# Resolució 623 del Consell de Seguretat de les Nacions Unides

La Resolució 623 del Consell de Seguretat de les Nacions Unides, aprovada el 23 de novembre de 1988, el Consell va prendre nota amb greu preocupació de la sentència de mort imposades contra l'activista antiapartheid Paul Tefo Setlaba, sobre la base del "propòsit comú" a Sud-àfrica. La resolució en la reunió urgent demanada per Zàmbia vol instar al Govern de Sud-àfrica a commutar la sentència de Setlaba i aturar la seva execució per tal d'assegurar el principi d'evitar agreujar les condicions a Sud-àfrica.
La resolució 623 fou adoptada per 13 vots contra cap, amb dues abstencionss del Regne Unit i els Estats Units. En explicar llur abstenció, ambdós països van dir que mentre ells s'oposaven a l'apartheid i la repressió conseqüent a Sud-àfrica, no podien votar a favor de la resolució actual perquè Setlaba havia admès estar implicat en l'assassinat d'un altre sud-africà durant el boicot dels consumidors negres del 1985.
El 25 de novembre de 1988, quatre hores i mitja abans de dur-se a terme l'execució, Setlaba va ser indultat.

## Vegeu també

* Llista de resolucions del Consell de Seguretat de les Nacions Unides 601 a la 700 (1987 - 1991)

## Referències

* ↑ Wellens, Karen; T.M.C. Asser Instituut. Resolutions and statements of the United Nations Security Council (1946–1989): a thematic guide. BRILL, 1990, p. 172. ISBN 978-0-7923-0796-9.
* ↑ United Nations. Repertoire of the practice of the Security Council: supplement 1985–1988. United Nations Publications, 2000, p. 218. ISBN 978-92-1-137029-4.
* ↑ Claiborne, William «South African Barely Saved, Lawyer Says». The Washington Post, 25-11-1988. Arxivat 25 October 2012$^{[Datemismatch]}$ a Wayback Machine.

## Enllaços externs

* PDF Text de la Resolució a UN.org
# Aldeadávila de la Ribera

Aldeadávila de la Ribera és un municipi de la província de Salamanca, a la comunitat autònoma de Castella i Lleó. Limita amb Masueco de la Ribera a l'Est, La Zarza de Pumareda i Mieza al Sud, i amb Portugal a l'Oest i al Nord.
# Brunettia iota

Brunettia iota és una espècie d'insecte dípter pertanyent a la família dels psicòdids que es troba a Indonèsia: Papua Occidental.

## Referències

* ↑ Annandale, 1910. Rec. Indian Mus., 5, 141. «Enllaç». Arxivat de l'original el 2016-03-03. [Consulta: 9 març 2012].
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ The Moth Flies (Drain Flies) and Sand Flies (Diptera: Psychodoidea) of Papua Indonesia (anglès)
* ↑ Global Species (anglès)
# Daniel Bovet

Daniel Bovet (Neuchâtel, Suïssa 1907 - Roma, Itàlia 1992) fou un farmacòleg italià, d'origen suís, guardonat amb el Premi Nobel de Medicina o Fisiologia l'any 1957.

## Biografia

Va néixer el 23 de març de 1907 a la ciutat de Neuchâtel, població situada al cantó del mateix nom. Va estudiar a la Universitat de Ginebra en la qual es va doctorar l'any 1927 en Ciències Biològiques i el 1929 en Ciències Naturals, treballant durant aquest temps com a ajudant del departament de Fisiologia de la facultat de Medicina. Des de 1929 fins a l'any 1936 va treballar al Laboratori de Química Terapèutica de l'Institut Pasteur de París. Posteriorment es traslladà a Roma contractat com a director del departament de Química Terapèutica de l'Institut Superior de Sanitat Italià, esdevenint professor a La Sapienza i ciutadà italià l'any 1947.
Bovet morí el 8 d'abril de 1992 a la seva residència de la ciutat de Roma.
Era fill del pedagog, psicòleg i esperantista Pierre Bovet, qui li ensenyà des de petit la llengua auxiliar internacional esperanto. Així, Daniel Bovet és considerat un parlant natiu d'aquesta llengua.

## Recerca científica

La seva àrea principal d'investigació fou l'estudi de la relació entre l'estructura química i l'acció biològica dels medicaments, realitzant investigacions sobre el sistema nerviós simpàtic i la quimioteràpia. Desenvolupà estudis sobre els sulfanomides, els guarís i els alcaloides del Claviceps purpurea, un fong característic del sègol. Així mateix l'any 1937 descobrí els antihistamínics, uns fàrmacs que bloquegen la histamina del neurotransmissor i que són indicats per a l'al·lèrgia.
L'any 1957 li fou concedit el Premi Nobel de Medicina o Fisiologia per la síntesi del primer antihistamínic clínicament disponible.

## Enllaços externs

* «Daniel Bovet» (en anglès). The Nobel Prize. The Nobel Foundation.
# Rob Thomas

Robert Kelly "Rob" Thomas, nascut el 14 de febrer de 1972 en una base militar de Landstuhl, Alemanya, és un cantant i compositor estatunidenc de pop-rock i cantant principal del grup Matchbox Twenty, conegut anteriorment amb el nom de Tabitha's Secret. Rob Thomas també és conegut gràcies a la seva col·laboració com a compositor i cantant amb Carlos Santana del tema "Smooth", del disc Supernatural, el 1999.
Va créixer a Florida. Casat amb Marisol Maldonado des del 1999, té un fill, Maison Avery d'una relació anterior. Fa 1,75 metres.

## Enllaços externs

* Rob Thomas - Lloc web oficial
# Luis Peña

«Luis Peña» té aquests significats:
* Luis Peña (1968-), ciclista colombià;
* Luis Peña Sánchez (1886-1959), actor espanyol;
* Luis Peña Illescas (1918-1977), actor espanyol, fill de l'anterior;
* Luis Peña Ganchegui (1926-2009), arquitecte espanyol; o
* Luis Peña Guzmán (1921-1995), entomòleg xilè.
* Luis Peña Sanhueza (1979-), futbolista xilè.
* Luis Peña (lluitador) (1993-), lluitador d'arts marcials mixtes.
# Pont de pedra en sec (la Galera)

El Pont de pedra en sec és una obra de la Galera (Montsià) inclosa a l'Inventari del Patrimoni Arquitectònic de Catalunya.

## Descripció

Pont de pedra en sec construït pel sistema de la falsa volta. A les vores del barranc s'hi construïren dos marges amb les carades enfrontades, separats 1,15 m. Amb una llargada de 5,90 m s'alcen verticals fins 1,20 m on comença la falsa volta amb filades velades per tancar a 2,20 m de terra amb 9 lloses ben grans.
Als extrems de la volta dos marges fan de contenció i s'aixequen a mode de timpans fins 1,30 per dalt d'aquesta per pujar el nivell del camí i facilitar el transit.

## Referències

* 1 2 «Pont de pedra en sec». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 7 març 2019].
# Aldea del Cano

Aldea del Cano és un municipi de la província de Càceres, a la comunitat autònoma d'Extremadura (Espanya).

## Demografia

Evolució demogràfica d'Aldea del Cano :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 762 | 760 | 777 | 801 | 785 | 772 | 737 | 742 | 742 | 744 | 743 |
# Bugríxikha

Bugríxikha (en rus: Бугрышиха) és un poble del krai de l'Altai, a Rússia, que el 2013 tenia 74 habitants.

## Referències

* ↑ ПО ДОРОГАМ ИСТОРИИ населенных мест Сибирского округа